EGUEN SANTU EGUNEKO JAUNAREN AFARIKO MEZEA 



SARRERAKO OHARRA 

Anai-arrebok: 

Arratsalde eder honetan, hemen gagoz, ikasleak afaltokian lez, Je- 
susen inguruan batuta. Harrituta, une gogoangarria bizi izango do- 
gu: Jesusek bere ogia eta ardaoa izten deuskuz bere eskeintzaren 
zeinu eta presentzia izan daitezan betiko, eta agindu bat emoten 
deusku: maite egizue alkar neuk maite izan zaituedan lez! 

Ospatu daigun Jaunaren Afariaren Eukaristia. 



Sarrerako abestia 

1 Zure besotan, oi kurutzea, 
hil jaku Jesus maitea. 
Haren kurutze ezartzailea 
neu naz, neu, pekataria. 



2 Jesukristoren odolak zaitu 
Kalbarioan gorritu. 
Ezerk geroztik munduan ez dau 
zuk bezainbat distiratu. 



DAMU OTOITZA 

Hurreratu gaitezan fedez Jesusengana; autortu daigun gure Jaun eta Salba- 
tzaile lez eta gutaz errukitu daitela eskatu deiogun. 



na. 



Jesus Jauna: zeurea lango maitasuna eskatzen deuskuzuna: Erruki, Jau- 

Jesus Jauna, zerbitzen irakasten deuskuzuna: Kristo, erruki. 

Jesus Jauna: bizia geure aide emoteraino maite gaituzuna: Erruki, Jauna. 



AINTZA 

(Kanpaiak eta txilinak) 

(Monitor 1) 

Garizuman ez dogu Aintzarik abestu, baina gaur gogotsu eta pozik 
abesten dogu: 



m 



*> 



AhiTZii zei net t ii i G.J.-7 14 



I ! ■ •;'* i •■ 



' J ■ ' ' 



^ 



Ain- tsa h- m- «- tan Jam- ko- a- 



il-MJ. I * ' 



ri, ba- ke- a 



lur- rs- 



an gi- 



£ 



# 



^ 



"j 



Hain han- di e- ta e- do: - sai- tu- go.- la- ko, go- ra Si, 



£ 



■ 1 



^ 



be- 



d*in- ka- 



tu- a 



Si, 



es- ker- lak Si- ri. 



£ 



m 



g 



* d 



Jain- ko Jail- na se- iu- ko 



ge, Jaun- goi- ko Ai- 



£ 



«= 



W * - - "F 



P= 



^ 4 5 



ta a- hal- gua- 



ti- du- na, go- he- pen Si- 



I 



" " f P » 



* * 



-• d" 

' Je- su- kris- to Jain- ko Jau- 



"^ *- 

na, Ai- ta- ren Se- m*. Seiik ken- tasn do- 



m 



^= 



* d 



*> 



£ 



■si mum- din- ko pe- ka- 



tu- 



ki. Jam- na. 



w 



£ 



4 Zsu ba- kar- rik san- tu- 



a, Je- 



su- kris- 



to. 



Es- 



sk 



*—+ 



~d — * 

pi- ri- tu 



san- til- a- ra- kin, Jain- ko Ai- ta- ran ar- gj- tan. 



- 2 - 




Otoitza 

Abadeak: Egin daigun otoitz 

Jainko Jauna, zure Seme bakarrak, 

bere burua heriotzara emon aurretik, 

betiko Itunaren opari barria itzi eutson Eleizeari; 

haren maitasun-agiri dan Afari santua ospatzeko 

batu gaituzu gaur hemen; 

egizu, misterio handi hau ospatzeak 

maitasunez ta bizi barriz bete gaizala. 

Zure Seme Jesukristo... 

—Amen. 

Irakurgaien sarrera-oharra 

Pazkoaren ospakizuna egun gogoangarria zan 
hebertarrentzat, belaunaldirik-belaunaldi ospatzen ebena. 

EXODO liburutik (Ur 12, 1-8. 11-14) 

Egun hareetan, honan berba egin eutsen Jaunak Moisesi eta Aa- 
roni Egipton: «Hil hau izango dozue hil nagusia, urte guztiko le- 
henengoa. Esaiozue israeldarren alkarte osoari: «Hil honen 
hamarrean, bakoitzak abere xehe bat hartuko dau, familia eta 
etxe bakoitzeko bana. Abere osoa jateko familia nahiko ez bada, 
aldameneko bizilagunekaz alkartuko da, bakoitzak jan daikea- 
naren arabera zenbat lagun behar dan kontuan harturik. Aberea 
akats bakoa izango da, arra, urtekoa, artxoa nahiz aumea. Hila- 
ren hamalaura arte gordeko dozue, eta egun horretan, ilunaba- 
rrean, israeldar alkarteko guztiek hilgo dabe. Gero, odola hartu 
eta jango dozuen etxeko atearen zutoin biak eta ateburua odolez 
igurtziko dozuez. Gau horretan, sutan errea jango dozue hara- 
gia, legamin bako ogiz eta bedar mingotsez lagundurik. 
Honan jango dozue: gerria loturik, oinetakoak jantzirik eta ma- 
kila eskuan, abiatzeko prest; presaka jango dozue, Jaunaren 
Pazkoa da-eta, hau da, Jaunaren igarotea. Gau horretan Egipto 
osoan zehar igaroko naz, eta hil egingo ditut Egiptoko lehen 
ume guztiak, bai gizakienak eta bai abereenak, eta neure epaia 
emongo deutset Egiptoko jainkoei. Ala Ni Jauna! Odola izango 
dozue ezaugarri zagozen etxeetan. Odola ikustean, aurrera iga- 
roko naz; holan, Nik egiptoarrak jotean, izurriak ez zaitue zuek 
hondatuko. 

Egun hau gogoangarri izango dozue eta jai nagusiz ospatuko do- 
zue Jaunaren ohorez. Jai honen ospakizuna betiko lege izango 
dozue belaunez belaun». 

Erantzun Salmoa (Ps 115) 

Jaunari zer deutsot bihurtuko 
egin deustazan guztiekaitik? 
Salbamen-edontzia dot hartuko, 
eta Jaunaren izena deituko. 

Jaunaren begietan balio hanctikoa 

haren zintzoen herioa. 

Zure neskamearen semea, zure morroi nozu, Jauna, 

askatu dozuz nire kateak. 

Eskainiko deutsut gores-oparia, 
deituko dot, Jauna, zure izena. 
Emongo deutsodaz Jaunari zin egindakoak, 
herri guztia begira dagoela. 



San Paulo Apostoluak Korintoarrei (iKor 11, 23-26) 

Senideok: Jaunagandik hartuta daukat nik, neuk zuoi 
emon deutsuedan hau: Jesus Jaunak, saltzekoa zan gau ha- 
retan, ogia hartu eta, esker-otoitza eginda, zatitu egin ebala, 
esanez: "Hau neure gorputza da, zuentzat emoten dana. 
Egizue hau neure gomutagarri." 

Bardin egin eban kalizagaz ere, afal ostean, berbok esa- 
nez: "Kaliza hau itun barria da nire odolean; egizue hau, 
edaten dozuen bakotxean, neure gomutagarri." Beraz, ogi 
honetatik jaten, eta kaliza honetatik edaten dozuen bako- 
txean, Jaunaren heriotzea iragarten dozue, Bera etorri arte. 

Jaunak esana. 

Ebanjelio aurrean 

R/. Alkar maite dagigula, zuk maitatu bezala. 

. Ebanjelioa agurtzeko 

t Jesukristoren ebanjelioa san Joanen liburutik Jn 13, 1-15 

Pazko-jai aurrean, ikusi eban Jesusek etorri jakola mundu honeta- 

tik bere Aitagana joateko ordua, eta munduan egozan beretarrak 
maite izanik, azkeneraino maitatu zituan. 

Afaltzen egozan. Ordurako arerioak buruan sartuta eukotson Ju- 
dasi, Simon Iskarioteren semeari, Jesusen saldukeria egitea. Jesusek 
jakinik Aitak gauza guztiak eskura emon eutsozala, Jaungoikoagan- 
dik etorrela, eta Jaungoikoagana joiala, jagi zan mahaitik, erantzi 
eban soin-gainekoa, eta esku-zapi bat harturik, bere gerrian lotu 
eban. Gero, ontzi bat urez bete, eta ikasleei oinak garbitzen hasi ja- 
ken, eta gerrian eukan esku-zapiaz sikatzen. 

Pedrogana heldu zanean, honek esan eutson: «Jauna, zuk niri oi- 
nak garbitu?» Eta Jesusek: «Zuk ez dakizu ni orain egiten nabilana; 
geroago ulertuko dozu». 

Pedrok: «Zuk ez deustazu niri behin ere oinik garbituko». Eta Je- 
susek: « Garbitzen ez bazaitut, ez dozu zerikusirik nigaz». 

Simon Pedrok orduan: « Jauna, ez oinak bakarrik, baita eskuak eta 
burua ere». Jesusek erantzun eutson: «Garbitu bat hartu dauanak ez 
dauka oinak garbitu beharra baino, beste dana garbi dago-ta. Zuok 
ere garbi zagoze, baina ez guztiok». Baekian nork salduko eban, eta 
horregaitik esan eban: «Ez zagoze garbi guztiok». 

Oinak garbitu eutsezanean, soin-gainekoa hartu, eta barriro ma- 
haian jesarrita, esan eutsen: «Badakizue zer egin deutsuedan? Zuek 
"Maisu" eta "Jaun" esaten deustazue; eta ondo esana, horixe naz-eta. 
Maisu eta Jaun izanik, oinak garbitu badeutsuedaz, zuok ere bardin 
garbitu behar deutsozuez oinak alkarri; jarraibidea emon deutsuet, 
Nik zuoi egin deutsuedana, zuok ere egin dagizuen». 

Jaunak esana 



Homilia (Ez dago «Sinisten dot»ik) 

(Homiliaren osteon, 

OINEN GARBITZEA egiten bada) 

Oharra oinen garbitzeari 

Orain, batzarrean buru dogun abadeak Jesusen zeinua egingo dau oinak gar- 
bitzean. Gutako bakoitzak eta Eliza osoak, Jesusen misino bera dogulako: neurri 
barik maitatu, neurri barik zerbitzatu. Aurten FAMILIEN egoerara gura dogu 
hurreratu... 

Abestiak 

— Maitasuna non, han Jainkoa. Maitatu daigun lagun hurkoa. 

J = so MAITASUNA NON HAN JAINKOA . 

2 Jauna, zuk niri oinak garbitu? Jesusek erantzun eutson: garbitzen ez bazai- 
tut, ez dozu zerikusirik nirekin. 

4 Honetan ezagutuko dabe guztiek rave ikasle zareena: alkar maite badozue. 

6 Iraun begie zuengan sinismenak, itxaropenak, maitausnak, hiru honeek; 
baina hiruretan, maitasuna da nagusi. 



JAINKO HERRIAREN OTOITZA 

Maitasunaren eta eskeintzaren egunean, munduari samurtasun 
handiagoz begiratzen deutsogu eta gizateri osoaren beharrizan eta 
itxaropenak aurkezten deutsoguz Aitari. 

• Bakearen itxaropenean bizi dan gure Herri honen aide: Bakea 
Jainkoaren grazia lez hartzeko eta lantzeko gertatu daiten, par- 
kamena ta berradiskidetzea bideratuz. Eskatu deiogun Jaunari. 

• Gure Elizbarrutiaren aide: parrokia guztiak alkartasunean jo- 
katu daigun eta Ebanjelizatze Egitasmoan sendo Ian egin daigun. 
Eskatu deiogun Jaunari. 

• Herri pobretuenen aide: eurak dira Gizadiaren zauri gorriak, 
entzun nahi ez dogun garraxi profetikoa. Eskatu deiogun Jaunari. 

• Eukaristia presiditzera deituak diran abadeen aide, eta eliz- 
lanetan diharduen guztien aide. Eskatu deiogun Jaunari. 

• Eguen Santu honetan, eskatu daigun gure maitasun eta lagunt- 
za gehien behar dabenen aide: txiroen, gaixoen, bakarrik eta baz- 
tartuta dagozanen aide, eta euren ohe ondoan edo laguntzan 
hainbeste sufritzen daben laguntzaile ta zaintzaileen aide. Eskatu 
deiogun Jaunari. 

• Gure Pastoral Barrutiko parrokien eta eliztarren aide; euretako 
ongileen aide; eta Jesusen Afaria ospatzeko alkartu garenon aide: 
deitu gaituen Jesusen maitasunaz jardun daigun aurrerantzean. 
Eskatu deiogun Jaunari. 

t Onartu, Aita, zure Semearen ikasleen alkarteak zuzentzen deutsun 
otoitza, eta emoiguzu fedez eskatzen deutsuguna. Jesukristo gure 
Jaunaren bitartez. 



Olioen eta eskintzarien aurkezpena 
Oharra 

Sakramentuen, hau da, Jesukristok gugan egiten dituan ekintzen 
ospakizunean, olioak leku nabarmena dau. Olioa indar eta ongiza- 
tearen zeinua da. 

Antzina, euren misinoaren hasierea adierazoteko, erregeak eta 
profetak olio lurrinduaz igurzten ebezan. Eta Jesusi Mesias eta Kris- 
to esaten jako, eta horrek "Gantzutua" esan gura dau. 

Urtero, Eguen Santuko Krisma-Mezan, gotzainak Krisma konsa- 
gratzen dau bateoan, sendotzan eta abadegintzan erabilteko, eta 
gaixoen olioa eta kristaugaien olioa bedeinkatzen dau. 

Horixe egin da goizez Katedralean, eta orain guk olio horreek ja- 
sotzen doguz, gure alkartean, urtean zehar, sakramentuak ospatze- 
ko. 

Olioak ekarriko dira kantu bat abesten dan bitartean. 



Lehenengo gaixoen olioa aurkeztuko da eta abadeak esango dau: 

A/ Bedeinkatzen zaitugu, Jauna, gaixoen olioagaitik eta sufritzen diharduen 
gure anai-arrebak babestu daizala eskatzen deutsugu. 
E/ Bedeinkatua Zu, Jauna, orain eta beti. 

Kristaugaien olioa aurkezten da 

A/ Bedeinkatzen zaitugu, Jauna, kristaugaien olioagaitik; bateoan eurokin 
igurtziak izango diranek Ebanjelioaren ezagutzan hasi daitezala eta kristau 
bizitzan gogotsu jardun daiela. 
E/ Bedeinkatua Zu, Jauna, orain eta beti. 

Krisma santua aurkezten da 

A/ Bedeinkatzen zaitugu, Jauna, krisma santuagaitik; bateoan, sendotzan 
eta abadegintzan bere zeinuaz markatuak izango diranak Espirituaren do- 
hainen oparotasuna jaso dagiela, holan Elizea hazi eta zure Seme Jesukristo- 
ren osotasunera heldu daiten. 



E/ Bedeinkatua Zu, Jauna, orain eta beti. 




Olioak bistan itziko dira 



Ondoren, ogia, ardaoa, ura eta batutako dirua aurkeztuko dira. 
Oparigaien gaineko otoitza 

Egizu, Jauna, 

zintzo hurreratu gaitezala sakramentu honetara; 
opari hau gomutagarri lez ospatzen dogun bakotxean 
jj? geure erospena egiten da-ta. Jesukristo... 

Jauna zuekin Eta zure Espirituarekin 

Gora bihotzak Jaunagan daukaguz 

Eskerrak Jaungoiko gure Jaunari Egoki da eta zuzen 

Egoki da, bai, eta zuzen 
non-nahi eta beti zuri eskerrak emotea, 
Jauna, Aita guztiz santu, 
Jaungoiko ahalguztidun betiko horri, 
Jesukristo gure Jaunaren bitartez. 

Berau dogu egiazko eta betiko abadea: 

behin-ta-betiko eskeintza barria jarri nahiez, 

bere burua eskeini eutsun opari salbagarri, 

eta guri agindu euskun opari hau bere oroigarri eskeintzeko; 

horrela, guretzat eskeinitako gorputza jatean, 

indarrez beteten gara; 

eta guretzat isuritako odola edatean, 

gure pekatuetatik garbitzen. 

Horregaitik, aingeru eta goi-aingeruekin, 
eta zeruko talde guztiekin, 
zure aintzari goratzarre hau 
beti ta beti abesten deutsogu. 

Santu, santu, santua... 

(I. Eukaristi otoitza, edo erromarra) 

Zuri, beraz, Aita guztiz ona, 

zure Seme Jesukristo gure Jaunaren bitartez, 

apalik eskatzen deutsugu, 

onartu ta t bedeinkatu daizuzala eskeintza garbiok. 

Zure Eliza santu Katolikuaren aide 

eskeintzen deutsuguz lehenengo: 

emoiozu, mundu zabalean, bakea ta batasuna, 

eta zaindu eizu bide zuzenean, 

zure zerbitzari Benedikto, gure Aita Santuagaz, 

N., gure Artzainagaz, 

(... laguntzaileagaz) 

eta Apostoluen siniste katolikua 

osorik zaintzen daben beste guztiekaz. 

Gogoan izan, Jauna, 

guk gogoan doguzan... zure seme-alabak, 

eta hemen diran guztiak: 

ezagutzen dozu honeen sinisten zintzoa. 

Danon izenean eskeintzen deutsugu 

gorespenezko opari hau, 

eta eurek ere eskeintzen deutsue 

bai eurentzat, bai euren artekoentzat, 

pekatuen parkamenerako 

eta itxaroten daben gorputz-arimen osasunerako; 

horretarako egiten deutsuez euren otoitzak 

Zuri, betiko Jaungoiko bizi ta egiazko horri. 

Guztiok bat eginik, egun santua ospatzen dogu, 

Jesukristo gure Jauna gugaitik saldua izan zanekoa; 

eta aitatzen eta goresten doguz: 

lehenengo, Andra Maria beti Birjina dohatsua, 

gure Jaun eta Jaungoiko Jesukristoren Ama, 

eta beronen senar Jose santua, 

baita zure apostolu ta martiri dohatsu: 

Pedro eta Paulo, Andres, 

eta zure santu guztiak; 

euron irabaziz eta otoitzez emoiguzu, 

non-nahi eta beti, zure indarra eta laguntza. 

Hona hemen, Jauna, zure zerbitzarien 

eta zure herri guztiaren eskeintza: 

gaur egiten deutsugu, 

Jesukristo gure Jaunak 

here gorputz-odolen misterioa 

ikasleei ospatzeko emon eutsen egun honetan. 

Onartu eizu beraz; 

eratu zure bakean gure egunak, 

betiko heriotzatik atara, 

eta hartu gaizuz zure aukeratuen artean. 

Bedeinkatu, Jauna, eskeintza hau; 

eta zuretzat on eta atsegingarri egizu, 

eta guretzat izan dedila 

zure Seme maite Jesukristo gure Jaunaren t gorputz eta odol 

Berak, gu eta gizon-emakume guztiak salbatzeko, 

hil bezperan —gaurko egunez—, 

bere esku santuetan ogia hartu, 

eta begiak zerura jasorik, 

bere Aita Jaungoiko ahalguztidun horrengana, 

zuri eskerrak emonez, bedeinkatu eban, 

zatitu eta bere ikasleei emon eutsen, esanez: 

HARTU EIZUE TA JAN GUZTIOK HONETATIK! 
HAU NEURE GORPUTZA DA-TA 
ZUENTZAT EMONGO DANA. 

Afal ondoan, bardin, 

bere esku santuetan kaliza baliotsu hau harturik, 
barriz ere zuri eskerrak emonez, bedeinkatu eban 
eta bere ikasleei emon eutsen, esanez: 



HARTU EIZUE TA EDAN GUZTIOK HONETATIK: 
HAU NEURE ODOLAREN KALIZA DA-TA, 
ITUN BARRI ETA BETIKOAREN ODOLA, 
ZUENTZAT ETA GUZTIENTZAT 
PEKATUAK PARKATZEKO ISURIKO DANA. 
EGIZUE HAU NEURE OROIGARRI. 

Sagara-goralpena 



Sagara goralpena 

Horregaitik, Jauna, 

gogoratuz guk, zure zerbitzariok, 

eta zure herri santu honek, 

zure Seme Jesukristo gure Jaunaren Nekaldi dohatsua, 

hilen artetik biztea, eta zeruratze miragarria, 

eskeintzen deutsugu zuri, Jaungoiko handi horri 

zeuk emondako dohaietatik, 

opari garbia, opari santua, opari errugabea, 

betiko biziaren ogi santua 

eta betiko zorionaren kaliza. 

Hartu eizuz begi on eta argiz: 

halan hartu zenduzan 

Abel zure zerbitzari zintzoaren dohaiak, 

eta Abrahan gure Aitaren oparia, 

eta Melkisedek zure abade nagusiaren eskeintza santu ta errugabea. 

Apalik eskatzen deutsugu, Jaungoiko ahalguztiduna: 

zure aingeru santuak eroan daizala zeruko altarara, 

Jaun handi horren aurrera; 

altara honetatik zure Semearen gorputz-odol santuak 

hartzen doguzan guztiok 

zeruko ondasunez eta graziaz bete gaitezan. 

Gogoan izan, Jauna, 

sinistearen ezaugarriagazjoan 

eta orain bakezko lotan diran zure seme-alabak: I... 

Euroi eta Kristogan atseden daben guztiei 
emon, Jauna, zeruan poza, argia ta bakea. 

Geuri ere, 

zure bihotz onean sinistea dogun pekatarioi, 

iguzu leku zure apostolu eta martiri santuen artean: 

Joan Bateatzailea, Esteban, Matias eta Bernabe, 

eta zure santu guztien artean; 

iguzu ez guk mereziari begiratuz, 

Zu parkatzaile zaralako baino. 

Jesukristo gure Jaunaren bitartez. 

Beronen bitartez, Jauna, 

beti gauza on guztiak egiten dozuz, 

santutzen, biziazoten, bedeinkatzen ta guri emoten. 

Honen bitartez, honekin eta honengan, 

Zuri, Aita Jaungoiko ahalguztidun horri, 

Espiritu santuarekin batean, 

ospe eta aintza guztia gizaldi eta gizaldi guztietan. 

—Amen. 

t Salbatzaileak agindu eta irakatsiari jarraituz, bildur barik esan dagigun: 
Gure Aita... 

t Atara gagizuz, Jauna, gatx guztietatik; emoiguzu bakea gure egunotan, 
zure errukiari esker pekatutik garbi bizi izan gaitezan eta estualdietan 
sendo. Betiko zorionaren itxaropenean Jesukristo gure Salbatzailea noiz 
etorriko dan zain gagozela. 

- Zeurea dozu erregetza, 

zeureak ospe ta indarra orain eta beti. 




t Jesukristo gure Jauna zeuk esana da Apostoluei: Bakea izten deutsuet, 
neure bakea emoten. Begira zure Elizearen sinismenari eta ez gure peka- 
tuei eta zeure gogoa danez, emoiozu Elizeari bakea, emon batasuna, 
errege bizi zarata. Gizaldi ta gizaldietan. 
—Amen. 

t Jaunaren bakea beti zuekin. 
—Eta zure espirituarekin. 

t Emoiozue bakea alkarri 

t Hona hemen Jaungoikoaren Bildotsa; 
hona munduko pekatua kentzen dauana. 
Zoriontsuak honen mahaira deituak. 

—Jauna, ni ez naz inor 
zu nire etxean sartzeko, 
baina esaizu hitz bat eta osatuko naz. 




Jaunartzean 

Jesus maitea zan azken Afarian 
bera emon nahirik ardao ta ogian. 
Guretzat zalarik hilteko aurrean 
maitasunak eukan bihotza menpen. 
Gurtu daigun beti Jesus Jainko Jauna, 
sakramentu honetan gurekin dagoena. 



Apostoluei minez esan deutse: 
«Ni gaur saldua naiz, bihar hilgo nabe. 
Aitarenganako denpora jat bete, 
hona orain zenbat zaituedan maite.» 



JAUNARTZE OSTEKO OTOITZA 

Egin daigun otoitz! 
Jainko ahalguztiduna, 
hemen ospatu dogun zure Semearen afarian 
barriztatu gaituzu; 
egizu, egun baten, 

haren erreinuko mahaian asetu gaitezala. 
Errege bizi da-ta, gizaldi ta gizaldietan. 
—Amen. 



Oharrak 

—Gure Jauna Gorde-lekura eroango dogu orain. Ohitureari jarraituz, esker- 
otoitza egin geike bere aurrean. [Deituta zagoze, ordu santura; loetan izango 
da]. 

—Bihar, arratsaldeko 5'ooetan (bostetan) izango dogu Jaunaren Nekaldiko 
elizkizuna. Bihar barau eta haragi izte eguna dogu: gogoan izan. 



- iz - 



Oharra sakramentu santua gordean itzi aurretik 

Jesus, Biziaren ogia, kristau alkartean geratzen da. Hortik komulga- 
tuko dogu bihar. Gaur, sekula baino gehiago, bere erregalua esker- 
tzen dogu, sakramentuan gure artean dagoalako gurtzen dogu. 



Elizbirarako abestia 

(Kandeladunek laguntzen deutsoe, eta intzentsuak) 



Azken Afari ezkeroz, Jauna, 
gure janari zu zera. 
Agindu gozoz lotu gintuzun 
zure gorputza hartzera. 
Ogia bide gara iristen 
gure gorputzak lotzera, 
zugatz-gerria adarrarekin 
bat egiten dan antzera. 



Batasun honek eskatutzen dau 
animak ere bat egin; 
buru-bihotzez bizi gaitezan 
bat eginikan zurekin. 
Zaran osoa eskeintzen zara 
izanez gure atsegin. 
Zuk jarritako maite-legean 
ez genduko nahi hutsegin. 



Etsaiak bere tentaldietan 
ez dau inolaz etsiko; 
eragozpenak kendu eiguzuz, 
guk ez zaitugu utziko. 
Batasun honek iraun daiala 
gure bizitza guziko, 
azken orduan sartu artean 
zure etxean betiko. 



Gordelekuan abesteko 

Hor zagoz, Jesus, altarean, 
gorde nahi zaitut bihotzean. 

Zeruetako Jaun handia 
eginik gure janaria. 
O maitetasun ugaria, 
gizonarentzat gehiegia (bir). 



Bedeinkapena emon ondoren 

ZOAZE JAUNAREN BAKEAN 

Eskerrak Jainkoari 




KONTUAN HARTU-BEHARREKO GAUZAK edo Arauak 

Oteuntokiak hutsik egon behar dau. 

Nahikoa ogi konsagratu; Hostia handi bi jarri. 

Abadea jantzi zuriz. 

Kanpaiak «Aintza»rako, edo txilinak 

Mahaitxo baten gertatu Oleoak eta eskeintza 

Nortzuk izango diren ekarleak izentatu 

Intzentsua erabili 

Kandelak eroateko gizonezko bi 

Gordelekuko kandelak Jaunartze ondoren biztu 

Abestiak zuzentzeko, pantailaratzeko... 

